open-index/open-wikipedia-markdown huggingface dataset:
Karat (masseenhet)

:*Karat har [[Karat|flere betydninger]].
*'Karat** eller **metrisk karat''' er en masseenhet som tilsvarer 0,2&nbsp;gram og brukes for perler, edelstener og smykkestener. Den gjeldende definisjonen på 0,2&nbsp;gram ble vedtatt på den fjerde generalkonferansen for mål og vekt i 1907, og innført i Norge ved lov av 31. oktober 1946. Historisk har mange ulike definisjoner vært i bruk.

## Historie

Fra gammelt av var det vanlig å bruke forskjellige frø og nøtter som målestokk for vekt. En valgte da frø som syntes å være mest mulig like hverandre for å minske vektvariasjoner. En karat var da lik vekten av tre byggkorn (3 grain) eller 4 hvetekorn. Dette førte til at det ble lokale variasjoner alt etter fuktighet og plantevekstforhold.

Karat er opprinnelig en betegnelse på frø fra johannesbrødtreet. Frøene ble brukt som lodd av handelsmenn som kjøpte og solgte edelmetall og -stener.

## Se også
* Norske måleenheter
* Karat (gull) for karat som mål på finheten av gullegeringer
* Finhet
* Momme

## Referanser
Finhet

**Finheten** av en legering er hvilken andel av legeringens vekt som utgjøres av edelt metall (rent gull, rent sølv, rent platina, osv.). Når edle metaller skal anvendes i bruksgjenstander som smykker og mynter, blir de ofte legert, dvs. tilsatt andre metaller, slik at man får et hardere stoff.

Dagens norske finhetsstandard er definert i edelmetalloven og forskrift om varer av edelt metall mv., som tilsvarer liknende lover og bestemmelser for hele EU- og EØS-området.

Følgende finhetsgrader tillates stemplet; tallene angir hvor mange promille av legeringens vekt som er henholdsvis rent gull, rent sølv og rent platina:
* for gull: **999**, 916, 750, 585 og **375**
* for sølv: **999**, 925, 830 og **800**
* for platina: **999**, 950, **900 **og **850**

Dette betyr at et gullsmykke må inneholde minst 37,5 vektprosent gull, et sølvsmykke minst 80 vektprosent sølv og et platinasmykke minst 85 vektprosent platina.

Norge fikk en ny lov i 2011, som medfører at flere finhetsgrader er tillatt stemplet i Norge. De nye finhetsgradene er skrevet inn med feit skrift.

Av oversikten ser man at den eneste finheten som alle de tre edle metallene lovlig kan stemples med, er 999.

Om finheten av gull-legeringer brukes også betegnelsen karat. De finhetsgradene som er tillatt stemplet for gull, tilsvarer henholdsvis 24, 22, 18, 14 og 9 karat.

925-sølv kalles sterlingsølv.

## Referanser
Caserta (provins)

**Provinsen Caserta** (it. *Provincia di Caserta*) er en provins i regionen Campania i det sydlige Italia. Caserta er provinsens hovedstad.

Det var 852&nbsp;872 innbyggere ved folketellingen i 2001.

## Geografi

Provinsen Caserta grenser:
* i nord mot Molise (provinsene Isernia og Campobasso),
* i øst mot provinsen Benevento,
* i syd mot provinsen Napoli,
* i sydvest mot Tyrrenerhavet og
* i nordvest mot Lazio (provinsene Latina og Frosinone.

## Eksterne lenker
*
Provinsen Napoli

**Provinsen Napoli** (italiensk *Provincia di Napoli*) var en provins i regionen Campania i det sydlige Italia. Napoli var provinsens hovedstad.

Det var  innbyggere ved folketellingen i 2001. Arealet var  km².

Provinsen Napoli ble 1. januar 2015 erstattet av Storbyområdet Napoli.

## Geografi

Provinsen Napoli grenset i nord mot provinsene Caserta og Benevento, i øst mot provinsene Avellino og Salerno og i sydvest mot Tyrrenerhavet.

Administrativt var provinsen delt i 92 kommuner (*communi*); se kommuner i Provinsen Napoli.

## Eksterne lenker
*
Myrra

**Myrra** lages av harpiks etter sevjen til trær i slekten *[[Commiphora]]*, som inngår i balsamfamilien (Burseraceae). Treet vokser i Arabia og Afrika. Sekretet er svettet ut av barken og tørret i luft. Utseende er gulbrune eller rødbrune, uregelmessige, sprø korn eller klumper av vekslende størrelse. Overflaten er dekket av hvit-gult støv. Bruddet er hvelvet, fettglinsende, gulbrunt til rødbrunt, ofte med matte, hvite årer og lysere flekker. Tynne stykker er gjennomskinnelige. Lukten er aromatisk; smaken er bitter, rivende.

## Historie
Ifølge myten skal myrraen ha fått sitt navn etter prinsesse Myrrha, som var datter av kong Cinyras. Denne prinsessen ble så grepet av forbudt kjærlighet at hun flyktet til Arabia, der hun sank ned i en dyp sorg. Venus forvandlet henne til det treet som bærer hennes navn og som ennå gråter tårer, den bitre, men rennende og helsebringende myrraen. Egypterne hentet myrra fra Punt, et fordums land sør for Egypt, og brukte det til balsamering av sine døde. Myrra nevnes ofte i Bibelen f.eks.  i første Mosebok 37:25. Dette viser at stoffet var en betydelig handelsvare allerede for 3500 år siden. Det ble brukt i israelittenes hellige smurning, til parfyme og røkelse og inngikk i drikken som ble gitt til dødsdømte.

## Bruk av myrra

Grekerne brukte myrra og røkelse. I Apollotempelet i Miletus i 243 f. Kr. var der gull- og sølvkar, virak, myrra, kanel og andre krydder.
Dioskorides beskriver flere ulike sorter myrra, men tilrår bare at den brukes som er frisk, lett, ensfarget med hvite striper i bruddet. Den skal også være bitter i smaken, velluktende  og skarp. Plinius beskriver en spesiell myrra som er samlet uten inngrep i treet, og som inngikk i israelittenes tempelrøkelse. Også i Koranen blir myrra nevnt. 
Myrra ble brukt mot et stort antall sykdommer. Den ble brukt alene og i blanding med andre legemiddel både til inntaking og til inngniding, i blanding med «kvikkemelk» til øyensalve, til munnvann, mot dårlig lukt i armhulene, til tygging ved dårlig ånde og til snusing mot snue osv. En myrratinktur ble brukt for å få fortgang i fødselen, for å fremkalle menstruasjon og mot lammelser ved slagtilfeller. Myrra ble også brukt som tannpulver og tanntinktur. Selv om undersøkelser av myrraens virkninger mangler, ble den brukt som hostestillende middel og stimulerende middel.

Den tredje gaven Jesusbarnet fikk av De vise menn var myrra.

## Referanser


## Litteratur
* Lindgren, John: *Läkemedelsnamn* Lund 1918
Salerno (provins)

**Provinsen Salerno** (it. *Provincia di Salerno*) er en provins i regionen Campania i det sydlige Italia. Provinsen har et folketall på 1,1 millioner og et areal på 4 923 km².

Provinsen Salerno grenser i nord mot provinsen Avellino, i øst mot Basilicata (provinsen Potenza), i sydvest mot Tyrrenerhavet og i nordvest mot provinsen Napoli.

Salerno er provinsens hovedstad, med en befolkning på 145 000. Andre større byer er Cava de' Tirreni (52 000), Battipaglia (50 000) og Nocera Inferiore (48 000). Administrativt er provinsen delt i 158 kommuner – se Kommuner i provinsen Salerno.

## Eksterne lenker
*
Nyttårsaften

**Nyttårsaften**, den 31. desember, er årets siste dag og markerer slutten på det gregorianske kalenderåret og begynnelsen på et nytt, som innledes med 1. nyttårsdag. Nyttårsaften falt i  på en , og faller i  på en .

## Europeisk navnetradisjon
I Europa brukes ulike navn på årets siste kveld. Navnene kan til norsk oversettes med bl.a. *nyttårsaften*, *den gamle natt* eller *Silvester.*

Mannsnavnet *Silvester* (*norsk: fra skogene*, av latin *silva*, (skog)) brukes i en rekke europeiske språkområder som navn på årets siste dag. Navnets opprinnelse går tilbake til 1582 da den gregorianske kalender ble omlagt slik at årets siste dag ble flyttet fra 24. desember til 31. desember. Denne dagen var identisk med dødsdagen til pave Sylvester I i 335. Den liturgiske kalender viser fra 813 denne dagen som hans navnedag.

### Engelsk, skandinavisk og portugisisk
På engelsk, dansk, svensk, norsk og portugisisk er det vanlig at navnet refererer til det kommende året og man taler om *New Year's Eve, nytårsaften, nyårsafton, nyttårsaften* og *Véspera de Ano-Novo*.

I norsk katolsk tradisjon er denne dagen kalt *Sylvesteraften* eller *Sylfestkvelden*.

### Tysk
I Tyskland er *Silvester* (skrevet med i) den fremherskende navnebruk. I noen deler av landet kalles dagen også *Altjahr* (gammeltår), *Altjahrsabend* (gammeltårskvelden) eller *das Alte Jahr*.

### Kroatisk og slovensk
*Silvester* brukes også i deler av Kroatia og Slovenia i formen *Silvestrovo* (Silvesters dag).
 
### Italiensk, fransk, polsk, tsjekkisk og esperanto
Silvester går igjen også på italiensk i *notte di San Silvestro*, på fransk kalles kvelden *Reveillon de la Saint-Sylvestre*, på polsk *Sylwester*, på tsjekkisk *Silvestrovské oslavy* og på esperanto *Silvestro*.

### Spansk
På spansk kalles kvelden *nochevieja* (den gamle natt).

### Nederlandsk
I nederlandsk tradisjon brukes *Oudejaarsavond*, *Silvester* eller *Silvesteravond* om årets siste kveld.

## Feiringen

I vestlige land feires denne dagen gjerne med en fest eller et selskap enten hjemme eller ute, som ofte kulminerer med nedtelling til det nye årets begynnelse ved midnatt, og denne tradisjonen er etterhvert utbredt over hele kloden. Fyrverkeri og sjampanje er vanlige innslag. I Norge er det vanlig å spise blant annet pinnekjøtt, ribbe eller kalkun på nyttårsaften.

Mange steder arrangeres det offentlig fyrverkioppskytning i tillegg til eller som erstatning for privat oppskytning. Steder som Berlin, Chicago, Edinburgh, Los Angeles, London, New York, Paris, Rio de Janeiro, Sydney, Toronto og Tokyo er kjente for sine nyttårsmarkeringer.

Rummelpot eller rumlepot er en dansk-nordtysk skikk, hvor barna på nyttårsaften går sminket og utkledd gjennom byen med en rummelpot (folkemusikkinstrument).

Nyttårsaften er offisiell fridag i enkelte land, som f.eks. Australia, Argentina, Brasil, Frankrike, Mexico, Filippinene og Venezuela.

Innen heksereligionen Wicca er *nyttårsaften* 31. oktober.

## Se også
* Inneklemt arbeidsdag

## Eksterne lenker
* 
*
Runar Normann

**Runar Normann** (født 1. mars 1978 i Harstad) er en norsk fotballspiller.

## Karriere
Normann har tidligere spilt i Fotballklubben Landsås, Harstad Idrettslag, Lillestrøm Sportsklubb (1997&ndash;1999), Coventry City FC, Sportsklubben Brann (2003), Vålerenga Fotball (2004) og Tromsø Idrettslag. Han har spilt norske landskamper på G17 (2 kamper), U20 (1 kamp) og U21 (3 kamper). Han er sønn av Bjørnar Normann som var en av Nord-Norges beste fotballspillere på 1960-tallet.

Runar Normann har også utmerket seg på ulike vis utenfor fotballbanen. Han gjorde seg upopulær i Bergen ved å si opp avtalen med Brann midt i sesongen etter at det utviklet seg et anstrengt forhold til trener Mons Ivar Mjelde. Han ble også tatt for fyllekjøring mens han var i Vålerenga. Han innrømmer selv å være en lidenskapelig gambler og brukte store summer på dette i sin periode i England. I sin korte tid i Tromsø vant han en større Unibet-pokerturnering.

24. januar 2006 ble det kjent at Tromsø ikke forlenget kontrakten med Normann. 10. april skrev han under en amatørkontrakt med Harstad Idrettslag. Overgangen medførte en måneds karantene før han kunne spille offisielle kamper for klubben. 8. juni avgjorde han i cupens 2. runde mot Tromsdalen.

Normann fortsatte sin HIL-karriere litt «av og på» de neste to årene i kombinasjon med pokerspill og langturer til eksotiske destinasjoner. I 2007 søkte han på trenerjobben i moderklubben, da Tom Kåre Staurvik røk uklar med styret i HIL. Normann fikk ikke jobben.

I februar 2009 stilte Normann på prøvespill i Tromsdalen UIL, som var nyopprykket til Adeccoligaen. I løpet av noen få uker overbeviste Normann TUILs nyansatte trener Morten Pedersen (tidligere lagkamerat med Normann i TIL) om at formen og ferdighetene fremdeles holdt til toppfotball. I mars 2009 signerte han proffkontrakt med Tromsø-klubben. Private sponsorer har inngått en bonusavtale for scoringer i Adeccoligaen 2009 med Normann. I september forlot han klubben på grunn av skader og manglende motivasjon.

## Trivia
Runar Normann er én av 76 nordmenn som har spilt i Premier League (per november 2024). Sammen med Leo Fuhr Hjelde, Jon Olav Hjelde, Kristoffer Klaesson og Christian Kalvenes er han den eneste nordmannen med Premier League-kamper som står uten kamper for .

## Sitater om Normann
«Runar trenger bare kikke på joggeskoene for å holde seg godt trent.» Ham-Kam-spiller og tidligere Bodø/Glimt-kaptein Olav Råstad.

«Jeg er strålende fornøyd med å signere Normann. La meg si det slik, jeg ville ikke likt tanken på å se ham gå til noen annen klubb.» Coventry City- og tidligere Celtic-manager Gordon Strachan.

«Han er som en kenguru i et minefelt.» Tidligere Vålerenga-direktør Kjetil Siem om Normanns uttalelser i media.

## Referanser

## Eksterne lenker
*
Snekker

:*O)m fritids- og fiskebåtene snekker, se [[snekke]].*

**Snekker** er en person som utøver snekkerfaget, et håndverksfag med lange tradisjoner.  Faget omfatter fra gammelt av møbelsnekkerfaget, maskinsnekkerfaget og bygningssnekkerfaget. I dag er snekkerfaget inndelt i møbelsnekkerfaget og i trevare- og bygginnredningsfaget, og en kan man i Norge ta mesterbrev i faget. Faget omfatter også en del mindre fagområder som treskjæring, tredreiing, bøkkerfaget og båtbygging. Det er ikke lenger noe som heter «bygningssnekker». De som bygger med trevare ute på byggeplassene er enten forskalingssnekkere eller tømrere.

Snekkere utfører hovedsakelig arbeid med inventar i hus (møbler, kjøkken, bad, vinduer, dører og trapper). Snekkerne jobber ikke på byggeplasser, men lager sine egne arbeider inne på et snekkerverksted. Tømrere utfører selve husbyggingen og tømrerfaget er et eget fag som ikke omfattes av snekkerfaget. Grenseoppgangene her har tidligere vært omstridte tema, men også idag griper fagene til en viss grad inn i hverandre.

Opplæringen starter på videregående skole Vg1 Bygg- og anleggsteknikk, alt etter hvilket fagområde man vil utdanne seg i. Den kan også starte på Vg1 – Teknikk og industriell produksjon &ndash; for de som vil bli "industriell møbelsnekker". På Vg2-nivå, har elevene fra de ulike Vg1-kursene flere valg.  Etter 2 år på skole, må eleven gå to år som lærling før fagprøve eller svenneprøve kan avlegges. Etter ytterligere to år kan man ta mesterprøven.

## Se også
* Tømrer
* Håndverksfag og håndverksteknikker

## Eksterne lenker
* Utdanning.no sin yrkesbeskrivelse av snekker 
* Snekkeryrkets historie 
* Design og håndverk – Møbelsnekker
Vikinghavna på Fånestangen

**Vikinghavna på Fånestangen**, fra rundt 1000 e. Kr., eller noe senere, ble funnet i Frosta kommune i 2003. Havneanlegget ble avdekket under byggingen av en molo for fritidsbåter. Anlegget besto av 12 til 14 trestokker og har muligens vært en kassekonstruksjon fylt med stein. Denne kan ha vært både kai og molo. Restene etter havneanlegget ligger nå på Vitenskapsmuseet i Trondheim.

En mulig bruker av havna kan ha vært høvdingen Olav Vigdeild, som på første del av 1200-tallet hadde sete på gården Viktil om lag 2&nbsp;km. sørvest for havna. Senere, mellom 1428 og 1450, bruker erkebiskop Aslak Bolt området ved havna for sine reiser til Ytterøy. Om vikinghavna enda eksisterte, er det ingen som vet med sikkerhet.

## Lignende funn i [[middelalderen|middelalderbyer]]
* Oslo
* Skien
* Stavanger
* Bergen
* Trondheim
* Kaupangen i Skiringssal ved Larvik.

## Lignende funn utenfor middelalderbyer
* Kong Øysteins havn ytterst i Trondheimsfjorden ved Agdenes

## Eksterne lenker
* Fånestangen
* Verd å vite
Jolle

**Jolle** er en åpen, liten båt. Den kan enten være en lettbåt/hjelpebåt/etterslepende båt til en større båt eller en seiljolle med ofte livlige seilegenskaper. 

En jolle som lettbåt har vanligvis akterspeil (er tverr bak), og nesten alltid en ganske grunn kjøl. De er som oftest 6 – 12 fot lange. 

## Seilsport

Seiljoller kan være fra under 8 til over 18 fot lang. Enskrogsjoller har et sverd istedenfor en kjøl, det vil si en finne som kan stikkes ned i båtens senter og gir stabilitet på motvindskurser, den trekkes opp på unnavindskurser. De minste jollene er rekruttjoller for barn fra ca. 7–8 år, den viktigste av disse er Optimistjollen. Når barn vokser til, går de over til større joller som krever en tyngre besetning som Europajolle eller Laser. 

Tomannsjoller har et forseil og ofte også en spinnaker. Mer moderne joller har som regel en gennaker. En eller begge besetningsmedlemmer kan henge i trapez, en innretning med wire fra øvre delen av masten masten med en krok i nedre enden som seileren kan huke fast i sin seilvest. Det tillater at man kan stå på sidekanten av båten og dermed flytte vekten utover. Ekstreme joller har også utriggere for å flytte vekten enda lengre ut på siden.

Katamaraner er flerskrogsbåter og som seiljoller har de ofte ekstreme egenskaper. 

### Olympiske leker
De fleste seilbåter som brukes i Olympiske leker er joller. Den olympiske komiteen bestemmer hvilken jolletyper som skal brukes. For tiden er følgende joller olympiske:
* 470: tomannsjolle, menn og kvinner 
* 49er: tomannsjolle, åpen 
* Laser: enmannsjolle, menn
* Finnjolle: enmannsjolle, åpen 
* Laser Radial: enmannsjolle, kvinner

### Andre kjente seiljoller
I Norge har ved siden av ungdomsjollene særlig Snipe vært en populær klasse. Enkelte klasser har lokalt stor betydning som Grimstadjollen. 

* 29er jolle (tomanns)
* 405
* 420 
* 505 
* A-jolle
* Contender 
* Enterprise 
* Europajolle
* Firefly
* Flash
* Flying Dutchman 
* Flying Junior 
* Formula 18 (katamaran)
* Grimstadjolle (Kjølbåt og ikke jolle, men tas med på grunn av navnet)
* Hobie Cat (katamaran)
* International 14 
* Laser 4.7
* Mirror 
* Moth
* OK-jolle
* Optimistjolle
* Oslojolle
* Piratjolle
* Skiff 18
* Snipe (tomanns)
* Splash
* Sunfish
* Topper
* Tronado (katamaran)
* VG-jolle
* Wayfarer (tomanns+)
* Zoom 8

## Eksterne lenker
* Båtwiki - jolle
Davy Crockett

**David «Davy» Crockett** (født 17. august 1786 i Greene County i Tennessee, død 6. mars 1836 i San Antonio) var en amerikansk folkehelt på 1800-tallet. Han representerte Tennessee i Kongressen for Demokratene, deltok i Texasrevolusjonen og døde i slaget ved Alamo.

Han var gift to ganger; første gang med Mary (Polly) Finley, som Crockett fikk tre barn med før hun døde, og andre gang med Elisabeth Patton, som var enke etter creek-krigen. Polly døde mens Davy var i creek-krigen.

## Trivia
I barnelitteraturen er det laget en rekke fantasifigurer med navn Davy Crockett som har lite eller ingenting med den her omtalte historiske personen å gjøre. Blant annet er den italienske tegneseriefiguren «Il grande Blek» kalt Davy Crockett i Skandinavia. I Norge fantes denne figuren i *[[Præriebladet]]*.

## Filmer
* Davy Crockett – In Hearts United 1909.
* Davy Crockett (1910).
* Davy Crockett (1916).
* Historien om Davy Crockett 1955.
* Davy Crockett and the River Pirates 1956.
* Davy Crockett i Alamo.

## Teaterforestilling
I 1962 ble familieforestillingen *Davy Crockett* spilt på Chat Noir. Teksten var skrevet av Bjørn Sand, og melodiene var skrevet av Arne Bendiksen. Bendiksen var også ansvarlig for den sammenbindende teksten samt musikkarrangementet.

### Medvirkende

### Sanger
#### Første akt
* «Øst er øst» – fremført av Torhild Lindal og skolebarna, Arne Bendiksens orkester
* «Stifinnervise» – fremført av Arne Bendiksen, Arne Bendiksens orkester
* «Godnatt» – fremført av Torhild Lindal,  Arne Bendiksens orkester

#### Andre akt
* «Dagen gryr» – fremført av Vigdis Røising,  Arne Bendiksens orkester
* «Røde Hauk» – fremført av Rolf Just Nilsen, Arne Bendiksens orkester
* «Skurkevise» – fremført av Kurt Foss og Arve Opsahl, Arne Bendiksens orkester
* «Davy Crockett» – fremført av Arne Bendiksen, Arne Bendiksens orkester.

Forestillingens sanger ble også utgitt på EP-platen *Davy Crockett* (Triola TNEP-1070) i 1966.

## Referanser


## Eksterne lenker
* 
*
Adressa

**Adressa** kan bety:

* Adresseavisen, en avis i Trondheim
* Grimstad Adressetidende, en avis i Grimstad
Alamo misjonsstasjon

**Alamo** er en tidligere misjonsstasjon og festning, nå museum, i San Antonio, Texas. Bygningskomplekset, som opprinnelig besto av en kirke og omliggende bygninger, ble bygget av det spanske imperiet på 1700-tallet for utdannelse av lokale innfødte etter konvertering til kristendom.

Etter at Alamo ble forlatt som misjonsstasjon, ble den brukt som festning på 1800-tallet, blant annet under det berømte slaget ved Alamo i 1836.

## Kilder
*
Bente Pedersen

**Bente Pedersen** (født 22. mars 1961) er norsk forfatter. Hun har skrevet noveller og romaner, i tillegg til serieromaner.

Pedersen er født og oppvokst i Storfjord kommune, senere bosatt i Skibotn.

## Bibliografi
* *[[Raija]]* (40 bøker), Bladkompaniet, 1986-1993
* *Bente Pedersens beste føljetonger* (5 bøker, tidligere publisert som føljetong i bladet *Romantikk*), Bladkompaniet
* *Anna*, roman, Bladkompaniet, 1994 
* *Sara* (6 bøker), Bladkompaniet, 1995
* *Rosa* (35 bøker), Bladkompaniet, 1997-2000
* *Babusjka*, roman,  Bladkompaniet, 1998
* *Liljene* (3 bøker), Bladkompaniet
* *Mannen som fløy*, roman,  Gyldendal, 2000
* *Et reir av kvinnearmer*, roman,  Gyldendal, 2000
* *Huset Arent* (21 bøker), Bladkompaniet, 2002-2006
* *Tre søstre* (66 bøker), Schibsted, 2006-2014
* *Trollkvinne* (14 bøker), Bladkompaniet, 2014-2016
* *Aurora* (20 bøker), Bladkompaniet, 2017-2019
* *Fjorten dager i desember* (3 bøker), Bladkompaniet, 2020

## Referanser


## Eksterne lenker
* 
* Bente Pedersen. En forfatter i marginalitet. Lindbach, Kaisa: Nordlit nr. 7. hum.iut.no
Percy Hobart

**Percy Cleghorn Stanley Hobart** (født 14. juni 1885, død 19. februar 1957) var en britisk ingeniørsoldat, og senere sjef for 79th Armoured Division, under andre verdenskrig. Som generalmajor var han ansvarlig for «spesialstridsvognene» som deltok i invasjonen av Normandie.

## Referanser


## Eksterne lenker
*
Provinsen Genova

**Provinsen Genova** (italiensk *Provincia di Genova*) var en provins i regionen Liguria i det nordlige Italia. Genova var provinsens hovedstad.

Det var  innbyggere ved folketellingen i 2001. Arealet var .

Provinsen Genova ble 1. januar 2015 erstattet av Storbyområdet Genova.

## Geografi
Provinsen Genova grenset:
* i nord mot Piemonte (provinsen Alessandria) og Emilia-Romagna (provinsene Piacenza og Parma)
* i øst mot provinsen La Spezia,
* i syd mot Det liguriske hav og
* i vest mot provinsen Savona.

## Eksterne lenker
*
Sirkeci

**Sirkeci** er en bydel i den historiske delen av Istanbul (Konstantinopel), i kommunen Eminönü. Sirkeci er også navnet på hovedjernbanestasjonen på europeisk side (*Sirkeci Garı*)

Konstantinopels første bymur leda ned til en liten innbuktning på Det gylne horn på det stedet som i dag er Sirkeci.  I bysantinsk tid var lia mellom sjøen og stedet der Topkapipalasset ligger i dag, bevokst med store sypresser. 

Under Det ottomanske riket ble Sirkeci bebygd med strålende palasser tilhørende sultaner og høytstående personer. Etter hvert som byen ble mer og mer overfylt, forlot eliten sine gamle palasser og flytta ut til Üsküdar og andre steder langs Bosporos. Palassene forfalt, de store hagene ble til villnis og sypressene ble hogd ned.

Under Krimkrigen midt på 1800-tallet oppretta Storbritannia og Frankrike en opplagsplass for tropper og militært utstyr ved Sirkecibukta. På samme tid ble dagens fyr reist som erstatning for det gamle Ahirkapi-fyrhuset.

## Jernbanestasjonen
Da det etter Krimkrigen ble snakk om å bygge jernbane til Istanbul, gikk de første planene ut på å framføre banen gjennom Beyazit og videre i tunnel ned til Det gylne horn. Sultan Abdülaziz stilte imidlertid grunn til rådighet langs stranda nedenfor Topkapipalasset. Vakre parkanlegg og hager ble ofra for å få fram jernbanen langs stranda; noe av bymuren måtte også rives. I 1872 var jernbanen ferdig fram til Sirkeci, og året etter ble en midlertidig stasjonsbygning reist.

For den permanente stasjonsbygningen ble den tyske arkitekten August Jachmunds utkast valgt. Jasmund oppholdt seg i Konstantinopel for å studere ottomansk arkitektur, og underviste på den polytekniske skolen i byen. Stasjonen ble åpna i 1890 under navnet *Muşir Hamdi Paşa*, og regnes som et hovedverk innen europeisk orientalisme. Den hadde et eksotisk preg, med mosaikker og annen orientalsk utsmykning, store klokketårn og terrasser som førte ned til sjøen. Om kvelden var hele stasjonen opplyst av gassbluss. Sirkecistasjonen ble et forbilde for stasjonsarkitektur i mange land i Mellom-Europa. Fra 1895 tjente Sirkeci som endestasjon for den navngjetne Orientekspressen.

Flytrafikken har for lengst tatt jernbanens plass som viktigste internasjonale transportmiddel, og Sirkeci er ikke lenger Istanbuls port mot den store verden. I dag tjener stasjonen først og fremst som endestasjon for forstadsbanetrafikken fra de vestlige bydelene, og det kosmopolitiske klientellet er erstatta med byens jevne befolkning. Området rundt stasjonen er dessuten blitt hardt belasta av biltrafikk.

Når Marmarayprosjektet er fullført i 2010 går Istanbuls skinnegående transport og Sirkeci inn i en ny æra, men da i en nybygd, underjordisk stasjonshall.
Savona (provins)

**Provinsen Savona** (it. *Provincia di Savona*) er en provins i regionen Liguria i det nordlige Italia. Savona er provinsens hovedstad.

Det var 272&nbsp;528 innbyggere ved folketellingen i 2001.

## Geografi

Provinsen Savona grenser:
* i vest mot provinsen Imperia,
* i vest og nord mot Piemonte (provinsene Cuneo, Asti og Alessandria),
* i øst mot provinsen Genova og
* i syd mot Det liguriske hav.

## Kommuner

* Alassio
* Albenga
* Albisola Superiore
* Albissola Marina
* Altare
* Andora
* Arnasco
* Balestrino
* Bardineto
* Bergeggi
* Boissano
* Borghetto Santo Spirito
* Borgio Verezzi
* Bormida
* Cairo Montenotte
* Calice Ligure
* Calizzano
* Carcare
* Casanova Lerrone
* Castelbianco
* Castelvecchio di Rocca Barbena
* Celle Ligure
* Cengio
* Ceriale
* Cisano sul Neva
* Cosseria
* Dego
* Erli
* Finale Ligure
* Garlenda
* Giustenice
* Giusvalla
* Laigueglia
* Loano
* Magliolo
* Mallare
* Massimino
* Millesimo
* Mioglia
* Murialdo
* Nasino
* Noli
* Onzo
* Orco Feglino
* Ortovero
* Osiglia
* Pallare
* Piana Crixia
* Pietra Ligure
* Plodio
* Pontinvrea
* Quiliano
* Rialto
* Roccavignale
* Sassello
* Savona
* Spotorno
* Stella
* Stellanello
* Testico
* Toirano
* Tovo San Giacomo
* Urbe
* Vado Ligure
* Varazze
* Vendone
* Vezzi Portio
* Villanova d'Albenga
* Zuccarello

## Eksterne lenker
*
Provinsen Bari

**Provinsen Bari** (italiensk: *Provincia di Bari*) var en provins i regionen Puglia i det sørlige Italia. Bari var provinsens hovedstad. Den 1. januar 2015 ble provinsen erstattet av Storbyområdet Bari (italiensk: *Città Metropolitana di Bari*), etablert ved lov 56/2014.

Det var  innbyggere ved folketellingen i 2001. Arealet var  km².

Dyrkbar jord i den tidligere provinsen Bari ble utnyttet med kultivering av oliven og druer, men også kirsebær, fersken, og mandel. Fra denne avlingen ble det på 1800-tallet produsert olivenolje, vin og frukt.

## Geografi

Provinsen Bari grenset:
* i nord mot Adriaterhavet,
* i øst mot provinsen Brindisi,
* i sør mot provinsen Taranto og Basilicata (provinsen Matera) og
* i vest mot provinsen Foggia (fra 2008 mot provinsen Barletta-Andria-Trani) og Basilicata (provinsen Potenza)

## Referanser


## Eksterne lenker
*
Brindisi (provins)

**Provinsen Brindisi** (it. *Provincia di Brindisi*) er en provins i regionen Puglia i det sydlige Italia. Brindisi er provinsens hovedstad.

Det var 402&nbsp;422 innbyggere ved folketellingen i 2001.

## Geografi
Provinsen Brindis grenser:
* i nordøst mot Adriaterhavet,
* i sydøst mot provinsen Lecce,
* i syd mot provinsen Taranto og
* i vest mor provinsen Bari.

## Eksterne lenker
*
Foggia (provins)

**Provinsen Foggia** (italiensk: *Provincia di Foggia*) er en provins i regionen Puglia i det sørlige Italia. Foggia er provinsens hovedstad.

Det var 635 344 innbyggere ved folketellingen i 2013.

## Geografi

Provinsen Foggia grenser:
* i nord og øst mot Adriaterhavet,
* i øst mot provinsen Bari (fra 2008 mot provinsen Barletta-Andria-Trani),
* i sør mot Campania (provinsen Avellino),
* i sør og vest mot Basilicata (provinsen Benevento) og
* i vest mot Molise (provinsen Campobasso).

## Økonomi

Selv om betydningen av det er redusert, så er landbruket fortsatt den viktigste bidragsyteren til Foggias økonomi; faktisk i den grad at provinsen kalles for «Italias kornkammer». Det som er av industri er hovedsakelig matvarebasert.

Bortimot hver eneste skinnløse tomat i Europa kommer fra provinsen Foggia. Hvert år blir det produsert to millioner tomater, men pga at bøndene får svært lave priser for disse, ser mange bønder seg nødt til å benytte uregistrert arbeidskraft fra ulovlige innvandrere som godtar lavere lønninger enn lovlige arbeidere generelt gjør.

## Referanser


## Eksterne lenker
* 
* Porteal for Foggia
Lecce (provins)

**Provinsen Lecce** (it. *Provincia di Lecce*) er en provins i regionen Puglia i det sydlige Italia. Lecce er provinsens hovedstad.

Det var 787&nbsp;825 innbyggere ved folketellingen i 2001.

## Geografi

Provinsen Lecce grenser:
* i øst mot Adriaterhavet,
* i sydvest mot den ionesiske sjøen,
* i nordvest mot provinsene Taranto og Brindisi.

## Eksterne lenker
*
Imperia (provins)

**Provinsen Imperia** (it. *Provincia di Imperia*) er en provins i regionen Liguria i det nordlige Italia. Imperia er provinsens hovedstad mens Sanremo er provinsens største by.

Det var 205&nbsp;238 innbyggere ved folketellingen i 2001.

## Geografi
Provinsen Imperia grenser:
* i nord mot Piemonte (provinsen Cuneo),
* i øst mot provinsen Savona,
* i syd mot Det liguriske hav og
* i vest mot Frankrike (Alpes-Maritimes).

## Kommuner

* Airole
* Apricale
* Aquila d'Arroscia
* Armo
* Aurigo
* Badalucco
* Bajardo
* Bordighera
* Borghetto d'Arroscia
* Borgomaro
* Camporosso
* Caravonica
* Castellaro
* Castel Vittorio
* Ceriana
* Cervo
* Cesio
* Chiusanico
* Chiusavecchia
* Cipressa
* Civezza
* Costarainera
* Diano Arentino
* Diano Castello
* Diano Marina
* Diano San Pietro
* Dolceacqua
* Dolcedo
* Imperia
* Isolabona
* Lucinasco
* Mendatica
* Molini di Triora
* Montalto Carpasio
* Montegrosso Pian Latte
* Olivetta San Michele
* Ospedaletti
* Perinaldo
* Pietrabruna
* Pieve di Teco
* Pigna
* Pompeiana
* Pontedassio
* Pornassio
* Prelà
* Ranzo
* Rezzo
* Riva Ligure
* Rocchetta Nervina
* San Bartolomeo al Mare
* San Biagio della Cima
* San Lorenzo al Mare
* Sanremo
* Santo Stefano al Mare
* Seborga
* Soldano
* Cosio di Arroscia
* Taggia
* Terzorio
* Triora
* Vallebona
* Vallecrosia
* Vasia
* Ventimiglia
* Vessalico
* Villa Faraldi

## Eksterne lenker
*
La Spezia (provins)

**Provinsen La Spezia** (it. *Provincia della Spezia*) er en provins i regionen Liguria i det nordlige Italia. Byen La Spezia er provinsens hovedstad.

Provinsen er bl.a. kjent for verdensarvstedet Cinque Terre.

Provinsens areal utgjør 882 km², og den er inndelt i 32 kommuner. Det var 215&nbsp;935 innbyggere ved folketellingen i 2001.

## Geografi

Provinsen La Spezia grenser:
* i nord mot Emilia-Romagna (provinsen Parma),
* i øst mot Toscana (provinsen Massa-Carrara),
* i syd mot Det liguriske hav og
* i vest mot provinsen Genova.

## Kommuner

* Ameglia
* Arcola
* Beverino
* Bolano
* Bonassola
* Borghetto di Vara
* Brugnato
* Calice al Cornoviglio
* Carro
* Carrodano
* Castelnuovo Magra
* Deiva Marina
* Follo
* Framura
* La Spezia
* Lerici
* Levanto
* Maissana
* Monterosso al Mare
* Ortonovo
* Pignone
* Portovenere
* Riccò del Golfo di Spezia
* Riomaggiore
* Rocchetta di Vara
* Santo Stefano di Magra
* Sarzana
* Sesta Godano
* Varese Ligure
* Vernazza
* Vezzano Ligure
* Zignago

## Eksterne lenker
*
Commentarii de Bello Gallico

***Commentarii de Bello Gallico*** (norsk: *Kommentarer til gallerkrigen*, men også utgitt på norsk som ***Gallerkrigen***) er Julius Cæsars beretning om gallerkrigen, det vil si de ni årene han kjempet i Gallia.

## Innhold

Boken beskriver slag og intriger under felttoget for å legge Gallia under romersk styre. Området som omtales som Gallia er noen ganger hele Gallia unntatt Provincia Narbonensis (dagens Provence), hvilket betyr størstedelen av dagens Frankrike, hele Belgia og deler av Sveits; andre ganger bruker han begrepet kun om området fra Den engelske kanal til Lyon, det vil si området som var bebodd av keltere.

Den første boken omhandler kun den helvetiske krig i 58 f.Kr.. Cæsar tillot ikke at omkring 300&nbsp;000 helvetere migrerte gjennom Provence eller gjennom områder styrt av stammer som var vennligsinnet overfor Roma. Helveterne, som trengte mer land, dannet derfor en allianse mot Cæsar. Senere bøker omhandler felttoget mot veneterne, akvitanerne, germanerne og bretonerne; Cæsars invasjon av Britannia, gallernes opprør mot romersk styre og Vercingetorix' nederlag i slaget ved Alesia.

## Språk

*De Bello Gallico* regnes som et godt eksempel på velskrevet, klart latin. Den har derfor tradisjonelt vært en av de første bøker latinelever har gitt seg i kast med, på linje med Xenofons *[[Anabasis]]* på gammelgresk. Stilen er enkel og elegant, og teksten går til kjernen i en tørr krønikestil fremfor den retoriske stil mange andre latinske forfattere hadde.

## Betydning som kilde

Boken er svært rik på detaljer. Den er den beste, og i mange tilfeller eneste, kilde til kunnskap om krigene, og den forklarer mye om gallernes levevis, religion, klær og annet. Det er også mange geografiske detaljer, som dels bidrar til å plassere tapte steder og dels gir god innsikt i romernes geografiske kunnskaper.

Dog bør det ikke glemmes at boken er skrevet av Cæsar selv, og derfor kan være partisk.

## Eksterne lenker
* ''De bello gallico'', originalteksten på latin
* ''De Bello Gallico'', originalteksten på latin, med oversettelser til italiensk, engelsk, tysk
Kirsti Coward

**Kirsti Coward** (født 1940) er en norsk jurist. Hun var høyesterettsdommer i Høyesterett i perioden 15. august 1994 til 31. desember 2010.

Coward tok sin juridiske embedseksamen ved Universitetet i Osloi 1963. Hun var vitenskapelig assistent ved Institutt for rettssosiologi mellom 1964 og 1965. Deretter var hun frem til sin utnevnelse til høyesterettsdommer ansatt i Justisdepartementets lovavdeling, som byråsjef, underdirektør, avdelingsdirektør, lovrådgiver og fra 1988 som ekspedisjonssjef. Hun var dessuten dommerfullmektig ved Asker og Bærum sorenskriverembede fra 1968-69 og lagdommer i Hålogaland lagmannsrett sommeren 1981.

Hun er samboer med regjeringsadvokat Sven Ole Fagernæs. Hun var derfor inhabil til å behandle saker i Høyesterett hvor staten ved regjeringsadvokaten er en av partene, uavhengig av om det er regjeringsadvokaten selv som prosederer saken for Høyesterett.

Navnet Coward uttales *kåvard* og betyr «kuhyrde». Kirsti Coward er datter av lektoren og riksmålsmannen Gorgus Coward og niese av jusprofessor Kristen Andersen.

## Referanser
Naturlig mineralvann

**Naturlig mineralvann**, eller **mineralvann**, er vann med opphav i en underjordisk vannkilde (grunnvannsreservoar) som ligger beskyttet mot forurensning og har, og vil fortsette å ha, sin naturlige renhet og balanse i behold. Mineralvann er ofte rikt på naturlige mineraler og sporstoffer, i motsetninger til kildevann som gjerne er mer fattig på slikt. For å unngå risiko for hjerte- og karsykdommer bør ikke inntaket av naturlig mineralvann med høyt innhold av salter bli for stort.

I Norge er det mange kilder til naturlig mineralvann, men få som utnyttes til produksjon av vann på flaske uten tilsetninger. Dessuten er markedet begrenset. Mange grunnvannsreservoarer utnyttes imidlertid som drikkevannskilder til kommunale vannverk.

## Se også
* Drikkevann
* Selters (kullsyreholdig mineralvann)
Kildevann

**Kildevann** defineres ofte som vann av god mikrobiologisk kvalitet med opphav i en bestemt vannkilde, for eksempel et bestemt grunnvannsreservoar eller et bestemt naturlig oppkomme. Kildevann skal oppfylle krav til drikkevann, i henhold til «drikkevannsforskriften», om det skal distribueres kommersielt.

I motsetning til vanlig drikkevann, kan ikke kildevann være gjenstand for annen behandling enn utskillelse av ustabile stoffer, som jern og mangan, fullstendig eller delvis fjerning av karbondioksid eller tilførsel eller gjeninnførsel av karbondioksid. Vannet kan heller ikke desinfiseres for å redusere eller fjerne de naturlig forekommende mikroorganismene. Det skal altså være så naturlig og så representativt for kilden som mulig.

Forskjellen på kildevann og mineralvann er at sistnevnte er rikere på mineraler og sporstoffer.

## Se også
* Springvann

## Referanser
Assistentlege

**Assistentlege** er en tittel for en lege i en underordnet stilling på et sykehus. Begrepet assistentlege beskriver en lege som er i en spesialisering ved en sykehus-avdeling. Assistentlegen har derfor ikke nådd sin medisinske spesialitet, i motsetning til overlege, som er ferdig spesialist i faget. Det vil ofte skilles mellom assistentleger som går forvakt og assistentleger som går bakvakt, hvorav de sistnevnte er mer erfarne. Det tar minst 5 år å bli ferdig spesialist i et medisinsk fag. Assistentlegen må gjennomføre både obligatorisk og selvvalgt tjeneste før spesialitet oppnås.

Stillingen plassert over assistentleger var tradisjonelt reservelege. Etter at denne stillingen er avskaffet er det overleger som er direkte overordnet assistentleger.
Fylkesvei 891

**Fylkesvei 891** (**Fv891**) går mellom Båtsfjord havn i Båtsfjord og Geatnjajávri i Berlevåg.

Fjellovergangen over Båtsfjordfjellet må stenges opp til 65 ganger hver vinter på grunn av snøstorm.

## Historie og fremtid
Før 1. januar 2010 var veien riksvei, etter at regionsreformen trådte i kraft har den status som fylkesvei.
2019 ble fylkesvei 331 (Finnmark) arm av veien.

Det finnes ønsker om å bygge en ny fylkesvei Båtsfjord-Syltefjord-Hamningberg. Kravene til en slik vei er høye, noe som betyr at kostnadene blir for høye, rundt 200 millioner. Den kommunale veien Båtsfjord-Syltefjord og Fylkesvei 8100 Hamningberg-Vardø må da for eksempel oppgraderes. Den må også gå gjennom Syltefjorddalen naturreservat og Persfjorden-Syltefjorden landskapsvernområde.

## Kommuner og knutepunkter
###### 

## Referansere




## Eksterne lenker
* Vegvesenets vegkart 
*
Riksvei 892

**Riksvei 892** (**Rv892**) var en kort forbindelsesvei mellom Lakselv og Lakselv lufthavn i Porsanger. Veiens lengde var 1,6 km.

2019 ble veien en arm av europavei 6.

## Kommuner og knutepunkter
###### 

## Referanser


## Eksterne lenker
* Vegvesenets vegkart
Reservelege

**Reservelege** er en stilling for en ledende lege i Danmark. I Norge eksisterte stillingen fra 1800-tallet til 1985. En reservelege er overlegens nærmeste underordnede. Stillingen krever gode kvalifikasjoner, men har ikke krav til spesialistkompetanse.
Arctic Monkeys

**Arctic Monkeys** er et indierockeband fra Sheffield i England. Bandet besto  opprinnelig av Alex Turner på vokal og gitar, Jamie Cook på gitar, Andy Nicholson på bass og Matthew Helders på trommer.

Arctic Monkeys har totalt gitt ut fem studioalbum: *[[Whatever People Say I Am, That's What I'm Not]]* (2006), *Favourite Worst Nightmare* (2007), *Humbug* (2009), *Suck It and See* (2011), *AM* (2013) samt live-albumet At the Apollo (2007).

Bandet ble dannet i 2002 av Turner og Helders, mens Cook og Nicholson ble med senere. Etter å ha bygget opp en lojal fanbase ved å spille konserter samt å distribuere demoer på nettet, fikk bandet kontrakt med Domino Records i 2005. På høsten 2005 ble bandet – mye takket være musikkmagasinet NME – en «hype» i England uten å ha gitt ut et album. Singelen *I Bet You Look Good On The Dancefloor* kom i slutten av oktober og gikk rett til førsteplass på de britiske singellistene. I januar 2006 kom albumet *[[Whatever People Say I Am, That's What I'm Not]]*, som solgte så bra at det ble Storbritannias raskest selgende debutalbum noensinne.

Nick O'Malley tok i mai 2006 over Andy Nicholsons rolle som bassist.

## Medlemmer
*Alex Turner – vokal og gitar (2002–)
*Jamie Cook – gitar, piano, kor (2002–)
*Matt Helders – slagverk, kor/vokal (2002–)
*Nick O'Malley – bass, kor (2006–)

;Turnémusikere
*John Ashton – keyboard, gitar (2009–2010)

;Tidligere medlemmer
*Andy Nicholson – bass (2002–2006)
*Glyn Jones – vokal, rytmegitar (2002)

## Diskografi
### Studioalbum
* : *[[Whatever People Say I Am, That's What I'm Not]]*
* : *[[Favourite Worst Nightmare]]*
* : *[[Humbug (album)|Humbug]]*
* : *[[Suck It and See]]*
* : *[[AM (album)|AM]]*
* : *[[Tranquility Base Hotel & Casino]]*
* : *[[The Car]]*

## Referanser


## Eksterne lenker
* 
* 
* 
* 
* Portal for Arctic Monkeys-lenker
Volkspolizei

**Deutsche Volkspolizei (DVP)** – for det meste bare kalt **Volkspolizei (VP) ** (folkepolitiet) – var politiet i DDR. Polititjenestemennene ble i vesttysk språkbruk gjerne omtalt som *VoPos.*
## Framvekst
Allerede 1. juni 1945 ble Volkspolizei innført i den sovjetiske okkupasjonssonen i Tyskland. Fra 1952 ble det etter sovjetisk forbilde innført *Abschnittsbevollmächtigte* (ABV). En slik lokal polititjenestemann ble tilvist en bydel eller landsby der han var ansvarlig for ro og orden. En ABV patruljerte distriktet sitt og ideelt sett skulle publikum kunne ta opp problemer med ham. Interessert borgere kunne melde seg som frivillige hjelpere for VP.
## Organisasjon
VP var underlagt innenriksministeren i DDR. Fra 1963 hadde han også tittel som sjef for VP. Videre nedover var Volkspolizei inndelt i distrikter i henhold til de administrative enhetene i DDR-staten.

VP var inndelt i tjenestegrenene ordenspoliti, trafikkpoliti, kriminalpoliti og transportpoliti. Den siste var ansvarlig for sikring av jernbanestasjoner og andre anlegg tilhørende *[[Deutsche Reichsbahn]]* (de østtyske statsbanene). I tillegg hadde VP en avdeling kalt *Abteilung Paß- und Meldewesen* som stod for passutstedelse og folkeregistrering. For å understreke VPs rolle som en bevæpnet etat hadde tjenestemennene militære gradsbetegnelser som f. eks. løytnant.

Til VP hørte også 21 avdelinger med beredskapstropper, til sammen 12 000 – 15 000 mann. Vanligvis fantes en enhet i hvert av de administrative distriktene i DDR, men noen folkerike og viktige distrikter hadde to eller tre. Disse beredskapstroppene var utstyrt med lette og middelstunge infanterivåpen, vannkanoner og pansrede personellkjøretøyer. Kommunistpartiet (SED) la stor  vekt på at disse polititroppene skulle være politisk pålitelige og kunne brukes til å kontrollere sosial uro og eventuelle opprør slik det skjedde ved 17. juni-opprøret i 1953.

I likhet med Ministerium für Staatssicherheit hadde også VP såkalte uoffisielle medarbeidere, det vil si angivere blant befolkningen. Da DDR ble gjenforent med Vest-Tyskland 3. oktober 1990 ble politimyndigheten overført til de nye delstatene. Ca. 40 prosent av VPs politifolk måtte da gå ut av tjenesten.
## Politigrader

## Eksterne lenker
* 
VP-tjenestemann (Abschnittsbevollmächtigter) i intervju i 1988
Fylkesvei 888

**Fylkesvei 888** (**Fv888**) går mellom Mehamn i Gamvik og Ifjord i Lebesby.

Veien er fra et sted 6&nbsp;km nord for Bekkarfjord til Mehamn (60&nbsp;km) av god hovedveistandard. Ellers (41&nbsp;km) er den smal og svingete.

Fjellovergangen må stenges opp til 100 ganger hver vinter på grunn av snøstorm.

Veien Bekkarfjord-Mehamn ble åpnet i 1989. Før det var det en 35&nbsp;km lang fergeforbindelse fra Kalak til Kifjord (begge i Lebesby). 

Før 1. januar 2010 var veien riksvei, etter at regionsreformen trådte i kraft har den status som fylkesvei. I 2019 ble fylkesvei 265 (Finnmark) til Mehamn lufthavn arm av veien.

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
* 
* Hurtigruten
Hokkåsen

**Hokkåsen** (også skrevet *Hokåsen*) er en bygd og et poststed i Kongsvinger kommune i Innlandet. Skasåa deler Hokkåsen i to, Nordroa og Sørroa.

Hokåsen IL ble etablert i 1938 og er kjent for et sterkt friidrettsmiljø med mange gode resultater, særlig på løpsdistansene hvor både Rolf Olsen og Jan Høiden har medaljer på 1500 meter i NM. Den lokale skolen ble nedlagt i 1970 og gjort om til samfunnshus.

Rafjellet (576 m.o.h.) er den høyeste toppen i Kongsvinger kommune. Den er et populært utfartssted med hytte og branntårn.
Fylkesvei 894

**Fylkesvei 894** går mellom Kjøllefjord i Lebesby og Rundvatnet i Gamvik kommune i Finnmark. Veiens lengde er 22,4&nbsp;km.

Fram til riksvei 888 over Hopseidet ble bygd, var dagens fylkesvei 894 veiforbindelsen til Nordkinnhalvøya. Veien gikk da fra Kalak med ferge til Kifjord og via Oksevågdalen og Rundvatnet til Mehamn. Etter at nyveien kom, gikk ferga mellom Kalak og Kifjord en periode som beredskapsferge når veien over Hopseidet var stengt på grunn av uvær, men fergeforbindelsen er i dag helt nedlagt. Strekningen til fergeleiet på Kalak er nedgradert til kommunal vei, mens strekningen Kifjord-Oksevågdalen er nedgradert til fylkesvei.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Deutsche Bahn

**Deutsche Bahn** (**DB**) er Tysklands føderale statsbaner. Selskapet ble opprettet i 1994 ved sammenslåing av Deutsche Reichsbahn (i det tidligere DDR) og Deutsche Bundesbahn (i Vest-Tyskland), som hadde vært delt siden slutten av annen verdenskrig. Deutsche Reichsbahn ble opprettet i 1920 ved sammenslåing av statsbanene i Preussen, Bayern, Sachsen, Württemberg, Baden, Mecklenburg-Schwerin, Hessen og Oldenburg.

Deutsche Bahn har 212&nbsp;324 ansatte, og en omsetning på 22,125 milliarder euro (2004). Dets skinnegang er på tilsammen omkring 36&nbsp;000 km og omfatter nesten hele jernbanenettet i Tyskland. Det finnes 5665 stasjoner på nettet. Daglig går det 37&nbsp;000 togavganger. Etter Schweizerische Bundesbahnen gjelder DBs nett som det nest mest finmaskede og nest mest belastede jernbanenett i verden. I 2004 var det 1,681 milliarder reisende, og 282,3 millioner tonn gods ble fraktet.

## Referanser


## Eksterne lenker
* 
* bahn.de – reiseportal
Deutsche Bundesbahn

**Deutsche Bundesbahn** var et jernbaneselskap som eksisterte i Vest-Tyskland fra 1949 til 1994. Det tyske statlige jernbaneselskapet Deutsche Reichsbahn ble etter annen verdenskrig delt i to, den delen som lå i DDR fortsatte å bruke navnet Deutsche Reichsbahn og den vestlige delen ble kalt Deutsche Bundesbahn. Deutsche Reichsbahn og Deutsche Bundesbahn fortsatte som separate selskaper etter gjenforeningen frem til 1994 da de ble slått sammen under navnet Deutsche Bahn.
Cecil von Renthe-Fink

**Cecil von Renthe-Fink** (født 1885, død 1964) var en tysk diplomat. Som utdannet jurist fra Genève, München, Berlin og Jena, begynte han en diplomatisk karriere 1913. I 1927 ble han ansatt i Folkeforbundets politiske avdeling. Da Tyskland trakk seg ut i 1933, fikk han ansettelse ved utenriksdepartementet. Han ble tysk gesandt til Danmark i 1936. Etter okkupasjonen ble han utnevnt til riksfullmektig for Danmark, og dermed okkupasjonsmaktens høyeste myndighet for sivile forhold. Fra 1939 var han medlem av NSDAP. I 1942 ble han erstattet av Werner Best etter «telegramkrisen». Tilbake i Tyskland
ble han sammen med Joachim von Ribbentrop engasjert i planleggingen av et europeisk statsforbund med store likhetstrekk til dagens EU. I 1943 ble han sendt som spesialutsending til Vichy.

Da krigen var over, ble han internert av amerikanske styrker, og ble i 1946 utlevert til Danmark. Der ble det funnet at han ikke hadde gjort seg skyldig i krigsforbrytelser, selv om han hadde vært lojal til Det tredje rike. Han ble utvist fra Danmark i 1948, og gikk da ut av tjeneste.

## Referanser